Document ID: /roh_data/filtered/fineweb-2-filterrobots_roh.jsonl.gz/26843

La documentaziun e la descripziun dals portatuns permetta en emprima lingia da conservar cun urden ils documents e da chattar els facilmain. La descripziun detagliada dad in portatun e da ses cuntegn en ina banca da datas permetta ina retschertga precisa e svelta. Ina documentaziun generala dal portatun è necessaria e savens indispensabla. Ils documents vegnan uschia mess en in context che permetta d'eruir lur origin e lur istorgia. Questa contextualisaziun è utila oravant tut per ils portatuns istorics e las collecziuns che han in apport istoric e cultural che po uschia vegnir mess en evidenza. Ina contextualisaziun da quest gener includa l'origin e l'istorgia da las collecziuns sco era biografias, fotografias e differents documents che gidan ad encleger lur context.
La documentaziun daventa particularmain impurtanta cur ch'ils portatuns vegnan digitalisads, gia che la copia digitala mantegna il cuntegn ma perda ils referiments al portatun original.
Elements per ina catalogaziun.